<classify> MAMLAKA ya Mapato Tanzania TRA imesema mnada wa mfumo wa mtandao, umeonesha mafanikio makubwa baada ya watu 1,896 kujisajili, huku watu 1,121 walishindana katika mnada huo ulioanza Januari 2 na kufungwa rasmi Januari 6, mwaka huu.Akizungumza na HabariLeo, Mkurugenzi wa Elimu kwa Mlipakodi wa TRA, Richard Kayombo alisema bidhaa zilizoshindaniwa ni 167 ambazo zilihusisha magari, nguo za mitumba, friji, vifaa vya ujenzi, mashine na bidhaa nyingine mchanganyiko. Alisema bidhaa 144 zilipata washindani wa kununua, bidhaa 12 hazikupata washindani wa kununua.Alisema kati ya bidhaa hizo 144 ambazo zilipata wanunuzi, bidhaa 11 hazikupaa bei ya kianzio kwa wanunuzi kufikia kiwango cha chini cha kianzio.Ushindani ulikuwa ni mkubwa sana, idadi ya watu ni wengi tofauti na tunavyofanya minada ya hadhara ambayo inakuwa Dar es Salaam pekee, idadi inayojitokeza ya watu ni ndogo, lakini kwa njia ya mtandao watu wengi wameweza kujisajili,alisema.Alitaja bidhaa ambazo zilishindaniwa kwa wingi ni magari aina ya Subaru Impreza, ambayo yalishindaniwa na watu 29, Toyota Hilux watu 22 na Toyota Harrier watu 18.Alisema tayari wanunuzi walioshinda bidhaa hizo, wameshalipa asilimia 25 ya fedha za bidhaa walizoshinda na asilimia 75 wanatakiwa kulipa ndani ya saa 48. Alisema wataingia tena sokoni hivi karibuni, ambapo watatangaza rasmi tarehe.Mtu yoyote atakayependa kushiriki mnada huo kwa njia ya mtandano, atapaswa kuwa na Namba ya Mlipakodi TIN na namba ya simu na email na kuweza kujisajili kupitia namba 0800750075 au 0800780078.  <topic>: KITAIFA 